Diari Oficial de la Generalitat Valenciana


Sumari del DOGV 8405, del 18-10-2018 (2018/9227)

Notificació de la sentència dictada en el rotlle d'apel·lació número 164/2017.
------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9227


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 164/2017. [2018/9227]  
Procediment: Recurs d'apel·lació número 164/2017.  
Dimana del judici ordinari número 528/2010 del Jutjat de Primera Instància i Instrucció número 3 de la Vila Joiosa.  
Apel·lant: Comunitat de Propietaris de Residencial Polop New Houses.  
Procurador: Julio Costa Andreu.  
Lletrat: Tiburcio Calero Martínez.  
Apel·lat: Juan Vicente Far Ballester.  
Procurador: Vicente Flores Feo.  
Lletrat: José Luis Martínez Galvañ.  
Apel·lat que no ha comparegut: Polop New Houses, SL.  
Inmaculada Rubio Sáenz, lletrada de l'Administració de justícia de la secció cinquena de l'Audiència Provincial d'Alacant, mitjançant aquest edicte faig saber que, en el Recurs d'apel·lació número 164/2017, tramitat en aquesta secció, s'ha dictat sentència l'encapçalament i la dispositiva de la qual diuen així:  
  
«Sentencia número 357  
President: José Luis Úbeda Mulero.  
Magistrada: María Teresa Serra Abarca.  
Magistrada: Susana Martínez González.  
Alacant, 12 de setembre de 2018  
La secció cinquena de l'Audiència Provincial d'Alacant, integrada per les persones expressades al marge, ha vist les actuacions de judici ordinari número 528/2010, seguides en el Jutjat de Primera Instància número 3 de la Vila Joiosa, de les quals coneix en grau d'apel·lació en virtut del recurs presentat per la part demandant, Comunitat de Propietaris de Polop New Houses, SL, representada pel procurador Julio Costa Andreu i dirigida pel lletrat Tiburcio Calero Martínez. I, com a apel·lada, el demandat Juan Vicente Far Ballester, representat pel procurador Vicente Flores Feo i assistit del lletrat José Luis Martínez Galvañ. I, com a apel·lada no compareguda en aquesta alçada, Polop New Houses, SL, que consta en rebel·lia en primera instància.  
Disposem  
Estimem en part el recurs d'apel·lació interposat per la Comunitat de Propietaris de Residencial Polop New Houses contra la Sentència de data 23 de novembre de 2015, recaiguda en el judici d'ordinari número 528/2010, seguit davant del Jutjat de Primera Instància número 3 de la Vila Joiosa, i revoquem en part la resolució indicada, en el sentit de procedir també a condemnar el codemandat, Juan Vicente Far Ballester, de manera solidària, a reparar o subsidiàriament, indemnitzar en el seu import, les patologies següents:  
- Aparcament en superfície, acollint-se la solució constructiva i al cost de la reparació proposada pel pèrit de la part actora.  
- Existència d'un únic albelló, acollint-se a la solució reparadora i la valoració del pèrit de l'actora.  
- Configuració de la porta d'accés a terrassa i porta d'armari interior que n'impedeix el funcionament correcte, acollint-se a la solució i la valoració coincident d'ambdós pèrits.  
No pertoca la condemna de la part demandant al pagament de les costes causades en primera instància a Juan Vicente Far Ballester.  
Tot això sense expressa condemna en les costes d'aquesta alçada a cap de les parts, amb devolució del dipòsit constituït per a recórrer.»  
  
I perquè conste i servisca de notificació en forma al litigant declarat en rebel·lia i en parador desconegut, Polop New Houses, SL, es publica aquest edicte i s'adverteix a la part que, contra la resolució indicada, es poden interposar recursos de cassació i extraordinari per infracció processal davant de la Sala Primera del Tribunal Suprem d'acord amb el que disposa respectivament en els articles 477.2.3 i 469 i la disposició final setzena de la Llei d'enjudiciament civil, que podran formalitzar-se per escrit davant d'aquesta secció de l'Audiència en el termini de vint dies a comptar des de la notificació corresponent.  
  
Alacant, 19 de setembre de 2018.- La lletrada de l'Administració de justícia: Inmaculada Rubio Sáenz.